A MAGYAR VERSMONDÓK EGYESÜLETE

együttműködő partnereivel:

a TEMI Fővárosi Művelődés Háza, Budapest,

a veszprémi Városi Művelődési Központ,

a kecskeméti Ifjúsági Otthon,

Hajdúböszörmény Városa

az ikervári Batthyány Lajos Művelődési Ház,

a szekszárdi Csizmazia Alapítvány,

a váli Vajda János Általános Iskola,

a jászfényszarui Petőfi Sándor Művelődési Ház és Könyvtár,

a Nagyatádi Általános Iskola Árpád Fejedelem tagintézménye,

és a lendvai Magyar Nemzetiségi Művelődési Intézet

közösen megrendezi meg a

2018. évi **XXI. „REGÖSÖK HÚRJÁN…"**

országos vers- és prózamondó találkozót és versenyt.

Az iskolai versmondó versenyek legjobbjainak tehetséggondozó rendezvénye, amelyet hagyományosan magas színvonalú találkozó keretében szervezünk.

A „Regösök húrján…" vers- és prózamondó versenyre várjuk a költészetet és szépprózát szerető (iskolás) fiatalokat, akik a vers és a próza tolmácsolásához tehetséget éreznek, és kipróbálták magukat iskolai versenyeken.

A verseny országos. A Dunától keletre elhelyezkedő országrész megyéinek Jászfényszarun, Kecskeméten, Hajdúböszörményben, Pest- és Nógrád megyei versmondóknak, Budapest kerületeiben élőknek a fővárosban, valamint, a Dunántúlon pedig Veszprémben, Szekszárdon, Nagyatádon, Ikerváron, és Válon rendezzük meg.

A versenyeket egyenrangú országos eseménynek tekintjük.

A díjazottak meghívást kapnak az 2018. évi országos gálára, Budapestre.

A gálára jogosultak versmondókat delegálni a szlovéniai Lendváról és a szerbiai Vajdaságból a 2017. évi korosztályos versenyekről is.

**A verseny és a jelentkezés feltételei:**

Ebben az évben a

**105 éve született Jékely Zoltánra emlékezünk,** de felhívjuk a versmondók és a pedagógusok figyelmét a kortárs irodalomra, a ma élő költők, írók alkotásaira.

A) A versenyen a régiókból, illetve a megyékből delegált, a korábbi eredményeik alapján kiemelkedő, 10-14 éves vers- és prózamondók a lakhelyükhöz legközelebb eső versenyen vehetnek részt a felsorolt helyszíneken.

B) Minden versmondó csak egy helyszínen versenyezhet.

C) A versenyzőknek kettő, egyenként 4 percnél nem hosszabb verssel vagy szépprózával kell készülniük.

A verseny két kategóriájának (10-12 és 13-14 évesek) legjobbjai, a zsűri döntése alapján díjazásban részesülnek. Az országos gálán arany- ezüst- és bronz minősítést kapnak.

A verseny helyszínein rangos szakemberekből álló zsűri értékeli a vers- és prózamondókat, illetve segítséget nyújtanak további művészi fejlődésükhöz.